صاحبة الوصفة تقول: وصفة للحمل.. استعملتها و من بعد منها حملت مباشرة بإذن الله الوصفة كما كتبتها الاخت ابتهال السلام عليكم جيت نعاود لكم آش درت حتى حملت أنا صراحة كنت متبعة الوصفة ديال واحد الاخت ديال الحبة السوداء سبعة الحبات تبلع قبل النوم بعد ما نكونو موضيين أكنت كذلك كنشرب منين كتكون فيا العادة سكنجبير مدقوق كنزيد عليه ماء طايب أكنحليه بمعلقة صغيرة عسل الحر حيت انا كتجيني بالوجع لهلا يكتبو على شي مسلم حيت كان فيا البرد وصفة سكنجبير هي الوحيدة اللي خفات عليا الوجع من بعد ما جربت جميع الاعشاب المهم كلشي هادشي كنت كنديرو ولكن الوصفة الاخيرة اللي استعملت واحملت مباشرة من بعد منها بعد ارادة الرزاق الكريم ومرة واحدة جابت نتيجة الحمد لله هي الطون مع خميرة الحلوى اللي نصحاتني بها الوليدة سمعات ان بزاف مكنوش كيولدو جربوها اجاب الله التسير الطريقة كتشدي جوج حكاك الطون صغار ديال الشلاضة واحد ليك واحد لراجلك كضيفي لكل واحد خمارة حمرا اتسخنيه غي شوية كل واحد ياكل ديالو قبل النوم مباشرة انا استعمتها بعد الدورة بشي ستة أيام او خمسة اتنعسي مع راجلك انا كنت بغا نعاودها ولكن من اول مرة جاب الله التيسير الحمد الله ونا فرحانة بزاف وخا الصراحة خفت من هاذ الوصفة حيت فيها الخميرة ولكن ازعمت ادرتها امنين مشيت عند الطبيب قاليا كلشي مزيان البيبي مزيان الحمد لله غي واحد المعدة قتلاتني ولكن كلشي يهون عقبال كول واحدة كتمنى تكون ام اماتنساوش ان الدعاء هو مهم نتمنى كول منجربها تجيب معاه نتيجة باذن لله سمحولي الى طولت عليكم لهلا يحرم شي واحدة من انها تكون ام.